FN ทะยานต่อเนื่อง! บวกต่อ 8% โบรกฯชี้หุ้นสะท้อนปัจจัยมากแล้ว-แนะซื้อเป้า 2.60 บ.
FN ทะยานต่อเนื่อง! บวกต่อ 8% โบรกฯชี้หุ้นสะท้อนปัจจัยมากแล้ว-แนะซื้อเป้า 2.60 บ. โดย ณ เวลา 11.30 น. อยู่ที่ระดับ 2.20 บาท บวก 0.16 บาท หรือ 7.84% ด้วยมูลค่าซื้อขาย 94.90 ล้านบาท
11 มี.ค. 2562

ผู้สื่อข่าวรายงานว่า บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN  ณ เวลา 11.30 น. อยู่ที่ระดับ 2.20 บาท บวก 0.16 บาท หรือ 7.84% ด้วยมูลค่าซื้อขาย 94.90 ล้านบาท ราคาหุ้นวิ่งแรงต่อเนื่องโดยนับตั้งแต่หุ้นยืนที่ระดับ 1.20 บาท เมื่อวันที่ 28 ม.ค.62 จนถึงล่าสุดหุ้นปรับตัวขึ้นแล้ว 83%

บล.โนมูระ พัฒนสิน ระบุในบทวิเคราะห์ว่า FN: กำไรปีนี้จะกลับมาเติบโตได้อีกครั้ง Actions: ราคามี Downside จำกัดจากมูลค่าแฝงที่-ดิน แนะนำ “ซื้อสะสม” กำไรไตรมาส 4/61 ที่ 8 ล้านบาท (-70% เทียบช่วงเดียวกันของปีก่อน, +322% q-q) ยังฟื้นตัวช้า เพราะยังเป็นช่วงเปลี่ยนกลยุทธ์ และต้องทำตลาด สร้างแบรนด์ให้แข็งแกร่ง
โดยคาดไตรมาส 2/62 ถึงจะเริ่มเห็นกลับมาโต เทียบช่วงเดียวกันของปีก่อน ได้ และคาดทั้งคาดทั้งปี 2562 เพิ่ม 16% แม้ฐานกำไรยังห่างจากจุดสูงสุดที่เคยทำได้มาก แต่ราคาที่ปรับฐานลงมาต่อเนื่องกว่า 2 ปี ได้สะท้อนปัจจัยลบไปมาก
ยังแนะนำ“ซื้อลงทุน” จาก TP ใหม่ ที่ 2.6 บาท อิง P/BV เฉลี่ยของหุ้นขนาดกลางในกลุ่มค้าปลีกที 1.7 เท่า ซึ่งสะท้อนมูลค่ากิจการในช่วงที่กำไรอยู่ในช่วงเริ่มฟื้นตัวได้ดีกว่า และมองว่าบริษัทมีมูลค่าแฝงที่ดิน
โดยมีถึง 5 สาขาที่เป็นเจ้าของเอง (Freehold) จากทั้งหมดหมด 11 สาขา ขนาดเฉลี่ย 30 ไร่/สาขา (ติดถนนใหญ่+หน้า กว้าง) คิดมูลค่าเบื้องต้น 1.9-2.0 บาท/หุ้น ทั้งนี้ บริษัทประกาศปันผล 0.01 บาท (XD 14 มี.ค.)